Hare (Mestreech)

Hare (dèks ouch es Haare gesjreve; Nederlands Borgharen) is e dörp ten noorde vaan Mestreech. In 1970 is 't bij de gemeinte Mestreech gevoog. In Hare steit 't Kestiel van Haare. 't Is dèks in 't nuits gewees umtot 't eder jaor weer oonder water stoont bij hoeg water in de Maos. Erg bekind is ouch 't mannekoer Sint Gregorius.

Insignes
Op 19 juli 1890 kraog de gemeinte Hare e waope touwbedeild, wat ziech es volg liet umsjrieve:

In lazuur (blauw) d'n H. Martinus mèt geziech en han in natuurleke kleur, gekleid in waoperok, mantel en helmstökker vaan zèlver (wit) en wijer mèt helm en nimbus vaan zèlver, hawwend in de rechterhand e zweerd vaan zèlver, gezete op e peerd vaan sabel (zwart), mèt hoofstèl, teugele, dèkreme en hove vaan zèlver; neve 't peerd löp 'ne naakse bedeleer, mèt 'ne reem vaan sabel um de lendene; alles gezat op e terras vaan sinopel (greun), op de veurgroond boevaan e sjuinsrechs geriech (veur de beziener sjuinslinks) sjèlde is gezat, vaan zèlver belaoje mèt veer dweersbelk vaan keel.

Sint Maarten waor tot 1979 de parochieheilege; 't zegel is vaan 't geslach Vaan Hare, wat tot 1380 't dörp bestuurde. Ouch op aw zegele is d'n heilege in combinatie mèt 't femiliewaope te zien.

Beziensweerdeghede
't Kestiel Hare is gestiech in de vieftienden iew en tot en mèt d'n achtienden iew versjèllende kiere um- en oetgebouwd. Aon de noordkant gief 't nog e poortgebouw vaan Pierre Cuypers. De kèrk vaan Hare is gebouwd in 1888 vaan brikke. 't Betröf 'n neogotische, einbeukege kruuskèrk. D'n arsjitek waor Johan Kayser. Tot 1979 waor ze gewijd aon Sint Maarten, daonao aan de heilige Cornelius. Tot de parochie huurt ouch 't dörp Ittere.

Historie
De hierlekheid Hare is bekind sinds 1178. Wie bove gezag heersde tot 1380 't geslach vaan Hare over 't dörp, wat toen 'n vrij hierlekheid vörmde; tenao kaom 't oonder Braobant. Sinds 1650 veel Hare oonder Valkeberg. In de zèstienden of zeventienden iew woort hei 'n enorm peerdsgraaf aongelag; dees peerd kinne zien gesneuveld bij 't Belag vaan Mestreech in 1632 of bij de Fransen inval in 1673. In 1970 woort de gemeinte Hare opgeheve en aon Mestreech touwgeveug, tegeliek mèt Amie, Hier en Ittere. Door zien lieg ligking kort aon de Maosbèdding heet 't dörp, zjus wie Ittere, dèks te make gehad mèt euverstruiminge. Naotot dat twie winters achterein waor gebeurd (december 1993 en jannewarie 1995), besloot me 'nen diek um 't dörp te lègke. De weeg vaan Mestreech nao Hare löp evels nog wel dèks oonder, zoetot 't dörp 's winters wel ins geïsoleerd kump te ligke.

Historische inwoenertalle
 Jaor  Aontal  Greuj (gans Limbörg) 1830  393Volkstèlling 1830  -- 1840  431Volkstèlling 1840 - Limbörg  +9,7% (+5,6%) 1849  499Volkstèlling 1849 - Hertogdóm Limbörg: gemeintesgewijs indeiling vaan de provincie  +15,8% (+4,3%) 1859  560Volkstèlling 1859 - Plaotseleke indeiling  +12,2% (+4,4%) 1869  645Volkstèlling 1869 - Feiteleke of getèlde bevolking in eder gemeinte vaan 't riek  +15,2% (+4,5%) 1879  723Volkstèlling 1879 - Limbörg: plaotseleke indeiling  +12,2% (+7,0%) 1889  645Volkstèlling 1889 - Limbörg  -10.8% (+6,8%) 1899  732Volkstèlling 1899 - Limbörg  +13,5% (+10,2%) Jaor  Aontal  Greuj (gans Limbörg) 1909  797Volkstèlling 1909 - Plaotseleke indeiling  +8,9% (+17,8%) 1920  970Volkstèlling 1920 - Plaotseleke indeiling  +21,7% (+32,6%) 1930  1.121Volkstèlling 1930 - Plaotseleke indeiling  +15,6% (+25,1%) 1947  1.161Volkstèlling 1947 - Plaotseleke indeiling  +3,6% (+24,2%) 1956  1.226Woeningtèlling 1956 - Veurnaomste gegeves per gemeinte  +5,6% (+27,3%) 1960  1.316Volkstèlling 1960 - Bevolking vaan gemeintes en oonderdeile vaan gemeintes  +7,3% (+7,4%) 1970  1.664Volkstèlling 1971 - Aanhangsel II. lijst van grenswijzigingen tussen gemeenten, resp. van opgeheven en nieuw gevormde gemeenten in de periode van 31 mei 1960 tot en met 28 februari 1971  +26,4%

Opmerking
 Inwoenertal vaan 1970 op 't memint vaan opluffing. T'r vergelieking: De bevolking vaan gans Limbörg greujde tösse 1960 en 1971 mèt 13,4%.

Rillatief oontwikkeling vaan 1830 tot 1971
(v1830=100)

Greun: Gemeinte Hare
Blauw: Provincie Limbörg

Rifferenties

 Extern linke 
Kestiel vaan Hare
Mannekoer Sint Gregorius Haare

Categorie:Dörper in Nederlands Limburg
Categorie:Dörper en wieke in Mestreech